РЕШЕНИЕ НА КОМИСИЯТА
от 19 февруари 2009 година
за изменение на Решение 2008/883/ЕО по отношение на Бразилия във връзка с датата, до която е разрешен вносът на определен вид прясно говеждо месо в Общността
(нотифицирано под номер C(2009) 1040)
(текст от значение за ЕИП)
(2009/148/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, параграф 1, първа алинея и член 8, параграф 4 от нея,
като има предвид, че:
(1)
В Решение 79/542/ЕИО на Съвета от 21 декември 1976 г. относно съставянето на списък на трети страни или части от тях и относно определяне ветеринарно-санитарни и здравни изисквания, както и условията за ветеринарно сертифициране за внос в Общността на някои живи животни и прясно месо от тях (2) се предвиждат ветеринарно-санитарни условия за внос в Общността на определени живи животни, с изключение на еднокопитни, както и на прясно месо от такива животни, включително от еднокопитни, но с изключение на месни заготовки.
(2)
В Решение 79/542/ЕИО се предвижда, че вносът на прясно месо за консумация от човека е разрешен единствено ако това месо произхожда от територия на трета страна или част от нея, включена в част 1 от приложение II към посоченото решение, и ако прясното месо отговаря на изискванията, посочени в съответния ветеринарен сертификат за това месо в съответствие с моделите, изложени в част 2 от същото приложение, като се отчетат всички специфични условия или допълнителни гаранции, които се изискват за месото.
(3)
С Решение 79/542/ЕИО, изменено с Решение 2008/642/ЕО на Комисията (3), inter alia, щатите Paraná и São Paulo са възстановени във вписването относно Бразилия в част 1 на приложение II към Решение 79/542/ЕИО с код на територия BR-3 за внос в Общността на прясно обезкостено месо и зряло говеждо месо от животни, заклани на или след 1 август 2008 г.
(4)
Посоченото приложение е допълнително изменено с Решение 79/542/ЕИО, изменено с Решение 2008/883/ЕО на Комисията (4), по отношение на вписването относно Бразилия под код на територия BR-1, за да се възстанови Mato Grosso do Sul и да се включи останалата част от щатите Minas Gerais и Mato Grosso и за да се разреши вносът в Общността на обезкостено и зряло говеждо месо от животни, заклани на или след 1 декември 2008 г. Въпреки това, в член 2 от Решение 2008/883/ЕО се разрешава вносът в Общността на пратки от прясно обезкостено и зряло говеждо месо от животни с произход от територията под код BR-1, както е определено в Решение 2008/642/ЕО, заклани преди 1 декември 2008 г. и до 14 януари 2009 г.
(5)
Следва да се предвиди повече време, за да се позволи запасите от говеждо месо от животни, заклани на или преди 1 декември 2008 г. с произход от бразилската територия по код BR-1 съгласно вписването за тази страна в част 1 на приложение II към Решение 79/542/ЕИО, изменено с Решение 2008/642/ЕО, да продължават да бъдат внасяни в Общността, тъй като не съществува загриженост по отношение на ветеринарно-санитарното състояние на тези територии и вносът на прясно месо в Общността от тях вече е бил разрешен преди тази дата. За да се разреши такъв внос до 30 юни 2009 г., член 2 от Решение 2008/883/ЕО следва да бъде съответно изменен.
(6)
Следователно Решение 2008/883/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В Решение 2008/883/ЕО член 2 се заменя със следното:
„Член 2
Пратки от прясно обезкостено и зряло говеждо месо от животни с произход от бразилската територия под код BR-1, както е изложено в част 1 на приложение II към Решение 79/542/ЕИО, изменено с Решение 2008/642/ЕО на Комисията (5), заклани на или преди 1 декември 2008 г., могат да бъдат внасяни в Общността до 30 юни 2009 г.
Член 2
Адресати на настоящото решение са държавите-членки.
Съставено в Брюксел на 19 февруари 2009 година.